Publication: Magyar Közlöny
Issue: MK-2008-161 (Year: 2008, Number: 161)
Era: 2004-2010
Section: 5. melléklet a 326/2011. (XII. 28.) Korm. rendelethez
Paragraph Index: 3569

1. A vezetõi engedély fizikai jellemzõi megfelelnek az MSZ-ISO 7810 és az MSZ-ISO 7816-1 szabványnak. 1.1. A vezetõi engedély fizikai biztonsága: A vezetõi engedélyek fizikai biztonságára veszélyt jelentenek az alábbiak: hamis kártyák elõállítása: olyan – újonnan vagy eredeti okmány másolataként elõállított – tárgy létrehozása, amely nagymértékben hasonlít az okmányra; tárgyi változtatás: az eredeti okmány valamely jellemzõjének megváltoztatása, például az okmányon feltüntetett adatok valamelyikének módosítása. A teljes biztonság a rendszer egészében rejlik, amely magában foglalja a kérelmezési eljárást, az adattovábbítást, a kártya hordozóanyagát, a nyomtatási technikát, a különbözõ biztonsági elemek minimális együttesét és a testre szabás folyamatát.

Source: https://magyarkozlony.hu/hivatalos-lapok/99bbe5bb2b2d2640ceb56e8da035bac6f472b1c3/dokumentumok/60ef7441674fcff68c9e1768b994ce1cf4d829d5/letoltes